Tarmo Soomere
Tarmo Soomere (sündinud 11. oktoobril 1957 Kohilas) on eesti mereteadlane ja matemaatik. Ta on Eesti Teaduste Akadeemia liige (alates 2007) ja president (alates 2014). Ta on tegelenud kiirlaevade lainete, solitonide interaktsiooni ja Läänemere lainetuse uurimisega. Tarmo Soomere on pälvinud Valgetähe III klassi teenetemärgi ja Tallinna vapimärgi. Teda on valitud pressisõbraks, teadusajakirjanduse sõbraks ja Postimehe aasta inimeseks.